Diari Oficial de la Generalitat Valenciana


Sumari del DOGV 4862, del 14-10-2004 (2004/10317)

DECRET 220/2004, de 8 d'octubre, del Consell de la Generalitat, pel qual es crea un col·legi públic d'Educació Infantil i Primària al Campello.
-----------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10097


Data del document
:   08-10-2004

Organisme emissor
:   Conselleria de Cultura, Educació i Esport

Tipus de document
:   Decret

Correcció d'errades

 Descriptors 

:   * Campello, el
    * centre d'ensenyament
    * ensenyament públic

DECRET 220/2004, de 8 d'octubre, del Consell de la Generalitat, pel qual es crea un col·legi públic d'Educació Infantil i Primària al Campello. [2004/M10400]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana es contemplara tan sols la creació d'un nou centre de secundària al Campello, identificat amb el codi 03N00042. Per a atendre el creixement de la població escolar de la zona, va resultar necessari modificar les previsions i crear a més un nou centre d'infantil i primària.
  
Novament, amb data 20 de març, es van modificar les previsions del mapa escolar incloent un altre centre per a escolaritzar l'alumnat en el districte escolar AL 22 el curs escolar 2004/2005.
  
El conseller de Cultura, Educació i Esport, per mitjà de Resolució de 27 de maig de 2003, va acceptar la parcel·la de 10.349,87 m2 en el pla parcial Les Llances que l'ajuntament va posar a la seua disposició, segons acord adoptat en sessió plenària celebrada el 28 de novembre de 2002, per a la construcció del nou centre escolar, tot això en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana
  
Per a albergar el citat centre docent es va encomanar, a la Societat Mercantil Construccions i Infraestructures Educatives de la Generalitat Valenciana, SA (Ciegsa), la gestió de la construcció d'un nou edifici escolar, ajustant-se a les exigències establides en la normativa per la qual s'establixen els requisits mínims dels centres que impartisquen ensenyances de Règim General no Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat (DOGV de 30.06.1992), modificada parcialment per l'Orde de 2 de març de 2000 (DOGV de 07.03.2000).
  
En aplicació del que establix l'article 13 de la Llei Orgànica 8/1985, de 3 de juliol, Reguladora del Dret a l'Educació, per tal que el centre dispose des de la seua creació d'una denominació específica pròpia, se li assigna la corresponent a la zona en què està ubicat. Tot això sense perjuí del que establix l'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat (DOGV de 8 de setembre de 1997).
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat per Decret 233/1997, de 2 de setembre, a proposta del conseller de Cultura, Educació i Esport, després de la deliberació del Consell de la Generalitat, en la reunió celebrada el dia 8 d'octubre de 2004,
  
DECRETE
  
Article 1
  
Es crea el següent centre docent:
  
Província: Alacant
  
Localitat: El Campello
  
Denominació: Col·legi Públic d'Educació Infantil i Primària El Fabraguer
  
Codi: 47707895
  
Titular: Generalitat
  
Domicili: c/ Hisenda d'En Mira, número 2
  
Composició: 6 unitats d'Educació Infantil i 12 d'Educació Primària
  
Capacitat:150 llocs escolars d'Educació Infantil i 300 d'Educació Primària
  
Article 2
  
1. El Col·legi Públic d'Educació Infantil i Primària El Fabraguer iniciarà les seues activitats en el curs escolar 2004/2005.
  
2. Este centre impartirà els programes d'educació bilingüe: Programa d'Immersió Lingüística (PIL) i el Programa d'Incorporació Progressiva (PIP).
  
3. En el citat curs escolar oferirà 6 unitats d'Educació Infantil i 6 d'Educació Primària; la resta d'unitats s'oferiran progressivament en cursos successius.
  
4. El centre disposarà dels llocs de treball següents:
  
- 7 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Música
  
- 1 d'Educació Primària, Educació Física
  
- 1 d'Educació Especial, Pedagogia Terapèutica
  
Disposició addicional única
  
El que establix el present decret s'inscriurà en el Registre de Centres Docents de la Comunitat Valenciana
  
Disposicions finals
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2004/2005, excepte per al nomenament de l'equip directiu, supòsit en què els seus efectes s'entenen referits a l'1 de juliol de 2004.
  
València, 8 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN